| **Gediminas Kazlauskas** |
| --- |
| Lietuvos aplinkos ministras |
|  |
| Gimė | 1959 m. vasario 22 d. (64 metai)Panevėžyje |
| Sutuoktinis (-ė) | Renata Kazlauskienė |
| Vaikai | Naglis |
| Lietuvos aplinkos ministras |
|  |
| Veikla | politikas, Lietuvos aplinkos ministras, statybos projektų vadybininkas |
| Pareigos | LR aplinkos ministras |
|  |
| Alma mater | 1982 m. Vilniaus inžinerinės statybos institutas |

**Gediminas Kazlauskas** (g. 1959 m. vasario 22 d. Panevėžyje) – politikas, Lietuvos aplinkos ministras, statybos projektų vadybininkas.

Išsilavinimas
-------------

1977 m. Gediminas Kazlauskas baigė Panevėžio 2-ąją vidurinę mokyklą. Į statybų sritį Gediminas Kazlauskas patraukė sekdamas tėvo pėdomis. Dar būdamas mokinys keletą vasarų statybose dirbo pagalbiniu darbininku. Baigęs vidurinę mokyklą, svarstė stoti į tuometinį Leningrado fotografijos institutą (kadangi domėjosi fotografija) arba į Vilniaus inžinerinės statybos institutą (VISI). Studijas Vilniuje lėmė noras likti arčiau namų. VISI Gediminas Kazlauskas baigė pramoninės ir civilinės statybos specialybę ir įgijo inžinieriaus – statybininko kvalifikaciją (1982 m.).

Veikla
------

Paskirtas dirbo LTSR aukštojo ir specialiojo vidurinio mokslo ministerijoje, buvo atsakingas už mokslinės veiklos plėtros priežiūrą. Vilniaus miesto valdybos Butų ir patalpų skyriaus vedėjas, Gyvenamųjų patalpų skirstymo skyriaus vedėjo pavaduotojas; UAB „Koka" inžinierius. Po Nepriklausomybės atkūrimo grįžo į statybų sritį, kūrė verslo projektus, buvo projektų vadybininkas. Vienas iš pirmųjų didesnių projektų – valstybinio kuro rezervo saugyklos (Vilniuje, prie Gariūnų turgavietės). Vienas didžiausių vykdytų projektų – Klaipėdos PET žaliavos gamyklos statyba (projekto metu dirbo apie 1000 žmonių), vadovavo „Philip Morris" tabako paruošimo cecho išplėtimo bei vandens gerinimo įrenginių Klaipėdoje, daugiabučių gyvenamųjų ir visuomeninės paskirties pastatų statyboms Vilniuje .

Gediminas Kazlauskas dirbo bendrovėse „KRUGER" (Danija), buvo UAB „Elara" statybos direktorius (1993 m.), AB „Centro kubas" (1996–2001 m.), UAB „Tarptautinė statybos korporacija" filialo „Statybos tenderis" generalinio direktoriaus pavaduotojas – filialo direktorius (1995–1996 m.), UAB „Tarptautinė statybos korporacija" rinkodaros direktorius (1993–1995 m.), Švietimo ir mokslo ministerijos Pasaulio banko projekto koordinavimo grupės pirkimų specialistas (2002 m.), Pasaulio banko projekto koordinavimo grupės statybos darbų ir pirkimų specialistas Socialinės apsaugos ir darbo ministerijoje (1996–2001 m.). UAB „Constructus" projektų vadovas, projektų direktorius (2003–2007 m.). 2007–2008 metais – UAB „Merko statyba" statybos direktorius, generalinis direktorius nuo 2007 metų gruodžio 20 d.

Nuo 2008 m. gruodžio 10 d. LR aplinkos ministras; kandidatūrą teikė TPP. Nepartinis.

Gediminas Kazlauskas turi 3 vaikus; 1998 m. sukūrė šeimą, žmona Renata Kazlauskienė (g. 1977 m.), verslo organizavimo (specializacija – finansai ir rinkotyra), verslo vadybos (VVK), vadybos ir verslo administravimo (VU EF), ryšių su visuomene ir atstovavimo spaudai (VU KF) specialistė; renginių organizavimo įmonės UAB „AR Agentūra" steigėja ir vadovė, vykdomoji direktorė ; sūnus Naglis.

| Politinis postas |
| --- |
| Prieš tai:**Artūras Paulauskas** | **Lietuvos aplinkos ministras**2008 - 2012 | Po to:**Valentinas Mazuronis** |

Šaltiniai
---------

1. ↑
2. ↑   Archyvuota kopija 2008-10-11 iš Wayback Machine projekto.

* LRS Seimo informacija Gedimino Kazlausko CV 2008 m. gruodžio 4 d. (PDF);
* LR aplinkos ministerijos tinklalapis Archyvuota kopija 2015-11-03 iš Wayback Machine projekto.;
* Stambių projektų užgrūdintas vadovas Archyvuota kopija 2009-03-30 iš Wayback Machine projekto. savaitraštis „Veidas", Milda Augustinaitytė, 2008 m. sausio 14 d. Nr. 2;
* Sutuoktinių karjeros pašonėje Archyvuota kopija 2008-12-17 iš Wayback Machine projekto. Raimonda Ramelienė, „Lietuvos žinios", Nr. 283 (12215), 2008 gruodžio 13 d. (Rubrika „Požiūris");
* Naujas ministrų kabinetas: KAS JIE manokarjera. lt, 2008.12.04 16:20 .